ลุ้น SET บวกต่อฝ่าแนวต้าน 1,635 จุด รับแรงหนุน MSCI-การเมืองชัดเจน
ลุ้น SET บวกต่อฝ่าแนวต้าน 1,635 จุด รับแรงหนุน MSCI-การเมืองชัดเจน
ลุ้น SET บวกต่อฝ่าแนวต้าน 1,635 จุด รับแรงหนุน MSCI-การเมืองชัดเจน
28 พ.ค. 2562

ผู้สื่อข่าวรายงานว่า นักวิเคราะห์ฯคาดตลาดหุ้นไทยเช้านี้ฟื้นตัวขึ้นต่อเนื่อง เล็งแรงหนุน MSCI ปรับเพิ่มน้ำหนักหุ้นไทยมีผลวันนี้ ด้านตลาดภูมิภาคเอเชียเช้านี้แกว่งในแดนบวกเล็กน้อยหลังตลาดสหรัฐฯปิดทำการเมื่อคืนที่ผ่านมา ทำให้ตลาดฯไร้ปัจจัยลบใหม่ ส่วนบ้านเราการเมืองชัดเจนขึ้น แต่ยังต้องรอดูการจัดตั้งรัฐบาล-การเลือกนายกรัฐมนตรี ส่วนสงครามการค้าระหว่างสหรัฐฯ-จีนยังต้องติดตามดูต่อไป พร้อมให้แนวรับ 1,614 แนวต้าน 1,635 จุด
นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้คาดว่าจะฟื้นตัวขึ้นได้อย่างต่อเนื่อง เล็งแรงหนุนจาก MSCI ปรับเพิ่มน้ำหนักหุ้นไทยซึ่งจะมีผลในวันนี้ (28 พ.ค.) ซึ่งในช่วงท้ายตลาดวันนี้วอลุ่มเทรดในตลาดฯอาจจะเข้ามามาก
ด้านตลาดหุ้นในภูมิภาคเอเชียเช้านี้ต่างก็เคลื่อนไหวในแดนบวกกันเล็กน้อย หลังจากที่ตลาดสหรัฐฯได้ปิดทำการเมื่อคืนที่ผ่านมา ทำให้ตลาดฯยังไม่มีปัจจัยลบใหม่เข้ามา
ส่วนบ้านเราก็ให้ติดตามการจัดตั้งรัฐบาล ซึ่งก็เห็นภาพที่ชัดเจนขึ้น และให้รอดูการโหวตเลือกนายกรัฐมนตรีต่อไป ดังนั้น ปัจจัยการเมืองยังเป็นเรื่องที่ยังต้องติดตามอย่างต่อเนื่อง เช่นเดียวกับสงครามการค้าระหว่างสหรัฐฯ และจีน ที่ยังต้องติดตามดูสถานการณ์ต่อไป พร้อมให้แนวรับ 1,614 จุด ส่วนแนวต้าน 1,635 จุด
 
 